section_heading: Životopis
paragraph_text: Godine 1996. HammerFall se prvi put našao u polufinalu Rockslageta. Proslavu je pokvarila činjenica da vokalist Mikael Stanne neće biti slobodan u vrijeme polufinala te je sastav započeo potragu za novim vokalom. Poslije kratke potrage Stanneov nasljednik postao je Joacim Jans. Suradnja je urodila uspjehom i momentalno je postao stalni član HammerFalla. Ipak, unatoč impresivnom izdanju, HammerFall nije došao do finala Rockslageta, te su ispali u posljednjim minutama od strane sudaca. Dva uradaka s nastupa uživo poslana su nizozemskoj kući Vic Records, koja je oduševljena viđenim odmah ponudila ugovor sastavu. Cijelu sljedeću godinu sastav je utrošio na pisanje tekstova, vježbanje i usavršavanje debitanskog albuma Glory to the Brave. Također, izabrana je i maskota – ratnik Hector, koji se pojavljuje i na svim sljedećim albumima, a predstavlja nordijskog boga Tora. Strömblad i Glen odlučili su posvetiti svoje vrijeme radu u vlastitim grupama, a zamjenjuju ih Refling i Stefan Elmgren, obojica članovi bivšeg Joakimovog sastava Highlander.